Amsawal iwala ula d iḥulfan n yemma-s n Yidir amek i tekkat tasa-ines yal mi ara tsel s lḥaǧa teḍra-d. Lḥaṣul, amsawal yeẓra kullec ɣef yiwudam n tullist-is. Tukkisin i d-nefren iban-d degsent uḥeṣṣen ilem di tullist « Teǧǧa-k tikli ay aḍar », d tigi: « Ma d Yidir ira ad iẓer uger ɣef Dda Areẓqi, ira ad iẓer ayɣer din kan i la yettɣimi, amek temmut tmeṭṭut-is, d wamek i asyettwagzem ufus di ṭṭrad-nni. Yebɣa ad isel i teqṣiṭ n tudert-is, ifud ad yegzu tamsalt-is, amzun akken yella kra i t-ijerben ɣer-s am ddkir. Yeqsed ad immeslay yid-s azekka-nni war akukru. S leḥrara i yerɣa ad yali wass, iḥulfa deg yiwet n tikkelt s wassaɣ i t-icudden ɣer Dda Areẓqi, tella ssebba d tuffirt i la t-ijerben ɣur-s ilaq a tt-id-yessekfel ». sb 51 « Yidir, deg wul-is yeẓra belli ɣef tmeṭṭut-is i d-yettmeslay.